**Pohjois-Karjalan Sotaorvot Jäsenkirje 2 / 2012**

**Rakkaat sotaorpoystävät!**

**Aurinko paistaa tänään, vaikka sadettakin on tänä kesänä riittänyt! Monenlaisia tapahtumia on ehditty läpi elää, niin perhe- ja sukupiirissä kuin sotaorpojen rintamalla. Meitä oli kolmisenkymmentä henkeä 17-18.7. Kajaanin, Suomussalmen, Lentiiran ja Kuhmon retkellä. Kainuun ja Kuhmon sotaorvot pitivät meitä vieraina kuin piispaa pappilassa! Erityisesti koskettivat Raatteentien historialliset tapahtumat ja vapaussodan ajasta monipuolisesti kertova näytelmä ”Vapauden kaiho”. Kovasti jäi itämään ajatus muistakin eri sotaorpoyhdistysten yhteisistä kohtaamisista.**

**Lappeenrannassa oli 12.8. historiallinen päivä, kun valtioneuvos Riitta Uosukainen paljasti sotaorpomuistomerkin. Päivä oli aurinkoinen, puhe loistava ja juhlamessu sekä päiväjuhla erittäin puhuttelevia. Meitä pohjois-karjalaisia sotaorpoja oli 27 ja kaikkiaan sekä Lappeen kirkko että kaupungintalon juhlasali oli ääriään myöten täynnä juhlakansaa. Muistomerkki kuvaa sotaorpolasta kotinsa raunioilla ja kertoo jälkipolvillekin, että me sotaorvot olemme olleet olemassa!**

**Kerttu ja Kauko Raekorpi olivat kutsuneet 15.8. Keski-Karjalan sotaorvot kesämökkinsä rantaan maailman parhaalle rantakalalle ja samalla Kaukon siskon Sirkka Lehtomaan muistoseuroihin. Kynttilät paloivat kesähuvilan ikkunassa kertoen siitä, että näin meidän sotaorpojen haavoitettu joukko vähitellen siirtyy ”tuonilmaisiin”. Sydämelliset kiitokset isäntäväelle ja koko avustavalle komppanialle! Tässä oiva esimerkki sotaorpojen laajalle kentälle omatoimisesta aktiivisuudesta!**

**Valtakunnalliset Kaatuneitten Omaisten ja sotaorpojen hengelliset ja kulttuuripäivät ovat tänä vuonna Lahdessa 8-9.9. Sinne meitä Pohjois-karjalan Sotaorpojen edustajia on lähdössä ainoastaan kuusi henkilöä, puheenjohtaja mukaan luettuna. Viime vuonna meillä Joensuussa juhliin osallistui reilut 600, tänä vuonna on ilmoittautuneita vain 300, mikä johtunee vastíkään olleesta Lappeenrannan suuresta juhlasta. Ikä alkaa jo varmaan painaa meitä itse kutakin, niin ettei jaksa joka lähtöön osallistua.**

**VERTAISTUKIRYHMÄT alkavat kokoontua syksyn tultua. Paikka on Joensuun seurakuntakeskuksen Olavi-kerhohuone torstaisin 13.9., 4.10. ja 8.11.klo 14. Ohjaajana jatkaa Marja Hirvonen. Tule rohkeasti mukaan tähän keskustelupiiriin jakamaan ilojasi ja surujasi!**

**SÄVELIN SIIVILLE – LIEDIN LUMOISSA EIKU ry:n 5-VUOTISKONSERTTIKIERTUE JOENSUUN TAIDEMUSEON SALI la 22.9.2012 klo 13, KITEESALI la 22.9. klo 19 ja YLÄMYLLYN SEURAKUNTASALI SU 23.9. klo 14. Meillä on mahdollisuus kuulla sotaorpo Paavo Joensalon liedsävellyksiä 36 vuoden ajalta – esiintyjinä samat taiteilijat kuin yhdistyksemme 10-vuotisjuhlassa! Joensuun Seudun Osuuspankki on lahjoittanut yhdistyksemme jäsenten käyttöön 30 kpl käsiohjelmia. Näitä ohjelmia voi saada sihteeriltämme Martalta. Kannattaa tulla kuulolle!**

**LIEKSAN SEURAKUNTATALOLLA TIISTAINA 30.10. KLO 13 PIDETÄÄN KAIKILLE AVOIN TILAISUUS, jossa kerrrotaan sotaorpojen toiminnasta. Mukana ovat kaikki hallituksemme jäsenet sekä seurakunnan kirkkoherra Lea El Bardi. Kanttori Tiina Laiho johdattaa meitä yhteislaulun voimaannuttavaan iloon!**

**KIRKKOPYHÄ PIDETÄÄN KITEELLÄ ISÄNPÄIVÄNÄ 11.11. Juhlajumalanpalveluksessa klo 10 saarnaa Aune-Inkeri Keijonen ja seppelepartion lähettää hallituksemme jäsen Eino Punkki. Kirkossa ja sankarihaudoilla laulaa Kiteen Mieskuoro. Ruokailu ja päiväjuhla on Kiteen seurakuntakeskuksessa. Juhlapuheen pitää rehtori, teologian tohtori, sotaorpo Heikki Pirinen. Kauko Raekorpi esittää sotaorvon tervehdyksen. Keski-Karjalan musiikkiopiston sekakuoro Sonetic Jukka-Pekka Mattilan johdolla tuo juhlaamme runsaan musiikillisen panoksen. Kirkkoherra Mirva Lehtinen on ystävällisesti luvannut olla juhlassamme mukana ja muutakin ohjelmaa on yllätyksenä tulossa! Osallistumismaksu 15 euroa sisältää ruuan ja kuljetuksen, kiteeläisiltä vastuunkantajilta ja omalla autolla tulevilta 10 euroa. Ilmoittautuminen 27.10. mennessä.**

**JOULUJUHLA ON VAIVIOSSA ( Joensuun ev.lut.seurakuntien kurssikeskuksessa, Vaiviontie 21) TIISTAINA 11.12. Ruokailu alkaa jo klo 13 ruuhkan välttämiseksi ja ohjelma noin klo 14 tai heti kun kaikki ovat ruokailleet. Kuten kaikki ennen mukana olleet tietävät, Vaivion juhlapaikan jouluruoka on maan parasta ja se on jo yksi hyvä syy lähteä liikkeelle! Laulamme yhdessä ratkiriemukkaita joululauluja ja kuuntelemme muutakin musiikkia! Omat runot, joulunäytelmät ja leikit ovat tervetulleita samoin kuin hyvät arpajaisvoitot! Tämä kaikki hyvä maksaa vain 25 euroa! Sotaorpoyhdistyksemme maksaa joululahjana yhteiskyydit! Ilmoittautuminen kannattaa hoitaa hyvissä ajoin, viimeistään marraskuun loppuun mennessä!**

**ITSENÄISYYTEMME 95-JUHLAPÄIVÄÄ VIETETÄÄN ERI PAIKKAKUNNILLA 6.12.2012. Joensuussa juhlat alkavat jumalanpalveluksilla eri kirkoissa klo 10 ja jatkuvat seppeleenlaskulla sankarihaudoilla klo 12. Klo 13 alkaa Carelia-salissa Joensuun kaupunginorkesterin ja Sotilassoittokunnan Itsenäisyyspäivän juhlakonsertti. Kahvitus on konsertin jälkeen.**

**JOULUMIELTÄ JOKAISELLE – MARKKU KÖNTÄN ORKESTERIN, KUORON JA SOLISTIEN JOULUKONSERTTIIN CARELIA-SALIIN SU 16.12. KLO 14 on varattu myös lippuja yhdistyksemme jäsenille. Niitä voi varata hyvissä ajoin sihteeriltämme.**

**HYVINVOINTILOMA HUHMARISSA 2 – 7.9.2013 on jo pitänyt varata näin aikaisin! Voit alkaa suunnitella mainiota halpaa lomaa ensi syksyksi, hinta täysihoitoineen ja kaikkine ohjelmineen vain 110 euroa! Hakulomakkeita saa sihteeriltä myös yhteisissä kokoontumisissamme.**

**SOTAORPOJEN REKISTERÖIMINEN Tunnusasia etenee hyvää vauhtia ja elämme toivossa, että asia toteutuu alkuvuodesta! Muistutamme kuitenkin, ettei tunnuksen saamiseen riitä pelkkä yhdistyksen jäsenyys, vaan jokaisen on täytettävä erillinen rekisteröimislomake! Ellet ole sitä vielä tehnyt, tee hyvä ystävä se pikimmiten! Nyt elämme jo rekisteröinnin jatkoaikaa – kaavakkeita saa sihteeriltä!**

**HUOLTOVIESTI-LEHTI Huhtikuinen Kaatuneitten Omaisten Liiton Liittokokous päätti, että ensi vuoden alusta Huoltoviesti-lehti liitetään jäsenmaksuun, ja tulee siten automaattisesti jokaiselle jäsenmaksun maksaneelle jäsenelle. Vaikka KOL osallistuu huomattavalla summalla kustannuksiin, tämä uusi käytäntö merkitsee väistämättä pientä korotusta myöskin meidän yhdistyksemme jäsenmaksuun. Osoitteenmuutokset on tärkeää ilmoittaa sihteerille lehden ja jäsenkirjeiden perille tulemista varten. Huoltoviesti sisältää rautaisannoksen asiatietoa isänmaamme kohtaloista ja tulevaisuudessa yhä enemmän myös paikallisten yhdistysten toiminnasta. Jäsenten syntymäpäiväilmoitukset julkaistaan merkkipäiväuutisissa. Ellet halua omaa merkkipäivääsi julkaistavan, ilmoita siitä sihteerille hyvissä ajoin!**

**SURURISTIN KANTAJAT – KIRJA ON ILMESTYNYT. Hinta on 25 euroa – sitä voi tilata rahastonhoitajaltamme Raililta, p. 050-524 1948. VAIETTU SURU-KIRJAA on vielä saatavissa 30 euron hintaan rahastonhoitajalta. Molempia kirjoja voi ostaa yhteisissä tapahtumissamme.**

**Kotisivumme löytyvät internetistä osoitteesta: Pohjois-Karjalan Sotaorvot ry. Sinne pyrimme panemaan ajankohtaista tietoa. Kaatuneitten Omaisten Liiton nettisivut aukeavat osoitteesta [www.kolry.fi](http://www.kolry.fi). Alaotsikon ”ajankohtaista” alta löytyy myös monenlaista tietoa.**

**RETKIVASTAAVIEN YHTEYSTIEDOT JA ILMOITTAUTUMISET SEKÄ KIRKKOPYHÄÄN ETTÄ VAIVION JOULUJUHLAAN:**

**Ilomantsissa: Veikko Nieminen, p. 050-3433065**

**Joensuussa: Martta Karttunen, p. 050-3514842**

**Juuassa: Anna-Liisa Möttönen, p. 050-3715937**

**Kiteellä: Kauko Raekorpi, p. 050-5956937 ja Tatu Lipponen, p. 0500-338650**

**Kesälahdella: Kerttu Karjalainen, p. 0400-743078**

**Lieksassa: Irma Turunen, p. 040-7261798**

**Outokummussa: Aila Ojala, p. 050-4078850**

**Rääkkylässä: Marja Hirvonen, p. 0400-299161**

**Tohmajärvellä: Kalle Lintunen, p. 0400-132328**

**ja Liisa Turtiainen, p. 040-7219568 ------------------------------------------------------------------------------------------------------------------------------**

**Toivotamme voimia syksyyn ja kaikkeen elämään äskettäin edesmenneen, Joensuussa syntyneen kirjailijan Anna-Maija Raittilan kääntämän, keskitysleirissä menehtyneen Dietrich Bonhoefferin virren 600 sanoin:**

**”Hyvyyden voiman ihmeelliseen suojaan olemme kaikki hiljaa kätketyt. Me saamme luottaa uskolliseen Luojaan, yhdessä käydä uuteen aikaan nyt.**

**Suo, Herra, toivon kynttilöiden loistaa, tyyneksi, lämpimäksi liekki luo. Valaiset pimeän, voit pelot poistaa. Jää keskellemme, Kristus, rauha tuo!”**

**Aune-Inkeri Keijonen Martta Karttunen**

**p. 045-1111065 p. 050-3514842**

**aune-inkeri.keijonen@pp.inet.fi** **karttunen.martta@kolumbus.fi**

**Kuoringantie 6 B, 83430 Käsämä Merimiehenkatu 19 A 28, 80110 Joensuu**